cyanic-selkie/wikianc huggingface dataset:
Stormvarselet
Stormvarselet på Bjørnehaugen i Kristiansund er Norges eneste stormvarsel som fortsatt er i daglig drift. Meningen med varselet er at det skal varsle båter og lignende om uvær. Tre loddrette lys forteller hvor sterk vinden er og hvor den kommer fra. Grønt lys varsler storm, og kombinasjoner med rødt og hvitt angir vindretningen. Varslingene styres fra brann- og redningsvesenet. Stormvarselet sto opprinnelig på Piren foran Kristiansund rådhus, der det ble satt opp i 1898. Deretter sto det på Nordlandskaia fra 1910 til 1932, og flyttet til Bjørnehaugen i 1932.
Varslinger
En enkel regel er:
I en periode fram til midten av 70-tallet ble Stormvarselet betjent av Havnebetjent Pål Bugge. Da han gikk av med pensjon ble Stormvarselet foreslått nedlagt, men nedleggelsen ble forhindret av daværende ordfører i Kristiansund Asbjørn Jordahl. Det ble bestemt å fortsette med varslene, men fra da av bare med nattsignaler (lys).
De gamle dagsignalene bestod av kombinasjoner av kjegler og kuler.
Mikrouttrykk
Mikrouttrykk er korte og ufrivillige ansiktsuttrykker mennesker viser når de prøver å skjule, eller undertrykke, en følelse. De blir vanligvis uttrykt i situasjoner der personen anser at en har en høy risiko for å tape eller vinne noe.
Xinshi
Xinshi kan sikte til
Jackelina Heredia
Jackelina Heredia (født 31. desember 1988) er en colombiansk vektløfter som konkurrerer i -58 kg. Hun representerte landet sitt under Sommer-OL 2012 i London, der hun kom på 10.-plass.
Ulanqab
Ulanqab eller Ulaan Chab (Forenklet kinesisk: 乌兰察布; tradisjonell kinesisk: 烏蘭察布; pinyin: Wūlánchábù; mongolsk: ; transkripsjon: Ulaγančabu) er en by på prefekturnivå i Indre Mongolia i Kina. Det administrative sentrum er Jining, som tidligere var en by på fylkesnivå. Enheten ble gjort til byprefektur den 1. desember 2003.
Ulanqab har et areal på 54 491 km². Det grenser til Hohhot i vest, Mongolia i nord, Xilin Gol i nordøst, Hebei i øst og Shanxi i sør. Ved utgangen av 2004 hadde Ulanqab 2,7 millioner innbyggere.
Ulanqab har i Jining et katolsk bispesete, hvis nybygde domkirke, Vår Frue av Rosenkransen (innviet i oktober 2007), er en severdighet på grunn av sine mongolske ger-formede klokketårn. Misjonæren og mongologen pater Evariste Huc kalte Ulaan Chab for Chaborte i sine skrifter.
Administrative enheter
Byprefekturet Ulanqab har jurisdiksjon over ett distrikt (区 qū), ett byfylke (市 shì), 5 fylker (县 xiàn) og 4 bannere (旗 qí).
Lawrence County (Indiana)
Lawrence County er et fylke i den amerikanske delstaten Indiana.
Liste over NRKs korrespondenter
NRKs korrespondenter er journalister i NRKs utenriksredaksjon med fast base i et annet land enn Norge, og en viktig grunnstamme i NRKs utenriksdekning. Noen av journalistene er fast ansatte, mens andre er såkalte «stringere», frilanskorrespondenter.
Tyskland
Korrespondenten i Tyskland har også dekket Sentral-Europa og deler av Øst-Europa. Kontoret i Bonn ble nedlagt etter Resis periode der. Kontoret i Bonn ble først slått sammen med Brussel etter Resi, og deretter flyttet til Berlin etter Tysklands gjenforening i 1991.
Brussel/Paris (Vest-Europa med særlig fokus på EU)
Brussel:
Paris:
Russland
Korrepondenten i Moskva dekker Russland, deler av Øst-Europa og det tidligere Sovjetunionen
Stockholm/København (Norden)
Stockholm:
København:
Washington D.C./New York City (USA med ansvar for Nord-Amerika og tidvis Sør-Amerika)
NRK har for tiden to USA-korrespondenter
Pennsylvania Railroad
Pennsylvania Railroad var et amerikansk jernbaneselskap grunnlagt i 1846. Selskapet ble ofte referert til som «Pennsy», eller «PRR» og hadde sitt hovedkontor i Philadelphia, Pennsylvania.
Liste over NRKs korrespondenter
Sør-Amerika
Kontoret i Santiago ble lagt ned etter Hoel Larsens første periode. Arne Halvorsen fungerte da som stringer fra Rio de Janeiro frem til 2002, da Hoel Larsen etter åtte år igjen åpnet kontoret i Buenos Aires frem til det ble endelig nedlagt 2004.
Pennsylvania Railroad
PRR var det største jernbaneselskapet både i forhold til trafikk og omsetning i USA i første halvdel av det 20. århundre og var i sin tid det største børsnoterte selskapet i verden. På det meste kontrollerte det ca 16 000 km med jernbane og i 1920 transporterte det omtrent tre ganger så mye (målt i Tonn/km med frakt) som andre jernbaner av tilsvarende størrelse, for eksempel Union Pacific eller Santa Fe. Deres eneste konkurrenten var New York Central, som transporterte rundt tre fjerdedeler av PRR sin tonn/km.
Barpeta (distrikt)
Barpeta (assamesisk: বৰপেটা জিলা ) er et distrikt i den indiske delstaten Assam. Distriktets hovedstad er Barpeta.
Demografi
Ved folketellingen i 2011 var det 1,693,190 innbyggere i distriktet, mot 1,394,755 i 2001. Den urbane befolkningen utgjør 8,70 % av befolkningen.
Barn i alderen 0 til 6 år utgjorde 16,57 % i 2011 mot 19,01 % i 2001. Antallet jenter i den alderen per tusen gutter er 955 i 2011 mot 961 i 2001.
Lauryn Mark
Lauryn Mark (født 15. april 1980) er en australsk skytter som konkurrerer i hagleskyting. Hun representerte landet sitt under Sommer-OL 2012 i London, der hun ble nummer 15 i skeet.
Elizabeth Bird
Elizabeth «Lizzie» Bird (født 4. oktober 1994) er en britisk friidrettsutøver som konkurrerer i mellomdistanseløp og hinderløp.
I 2021 representerte hun Storbritannia på øvelsen 3000 meter hinder under Sommer-OL 2020 arrangert i Tokyo der hun kom på 9. plass i finalen.
Liste over givere ved opprettelsen av Det Kongelige Frederiks Universitet
Det Kongelige Frederiks Universitet, det senere Universitetet i Oslo, ble bestemt opprettet i 1811, med støtte fra flere av rikets ledende borgere. Det Kongelige Selskap for Norges Vel, etablert i 1809, startet en innsamlingsaksjon for et eget norsk universitet, og fikk inn nesten 1 million riksdaler, tilsvarende 1,5 milliarder kroner i dagens verdi. De største giverne var:
Jernbanenævnet
Jernbanenævnet ble etablert den 1. juli 2010 som en uavhengig nevnd under Transportministeriet og erstattet Jernbaneklagenævnet. Jernbanenævnet overvåker konkurransesituasjonen på markedet for jernbanetransportytelser og ivaretar tilsyns- og klagefunksjoner på jernbaneområdet i relasjon til tildeling av infrastruktur, oppkrevning av avgifter samt passasjerrettigheter.
Jernbanenævnets medlemmer utpekes av transportministeren etter innstilling fra Danmarks Tekniske Universitet, Aarhus Universitet, Syddansk Universitet, Konkurrencerådet og Forbrugerrådet. Jernbanenævnet er dog organisatorisk uavhengig av transportministeren og er ikke underlagt ministerens instruksjon. Av praktiske årsaker holder Jernbanenævnets sekretariat til i Trafikstyrelsens bygninger.
Scrooge (1913)
Scrooge er en britisk stumfilm fra 1913, regissert av Leedham Bantock.
Handling
Den miserable Ebenezer Scrooge får besøk på julaften av spøkelset etter sin tidligere forretningspartner Jacob Marley, som forsøker å hjelpe Scrooge med å endre sine egoistiske væremåter, og vise ham hvor mye grådigheten hans egentlig har kostet ham.
Dette var en litt annerledes tilpasning av den klassiske historien fra engelske forfatteren Charles Dickens. Men denne versjonen skiller seg fra tidligere produksjoner av historien, ved at Marley også fungerer som fortidens spøkelse, nåtidens spøkelse, og som fremtidens spøkelse.
Druebarlind
Druebarlind, også kalt Japansk druetaks eller plommebarlind (latin: Cephalotaxus harringtonia) er en art av druetaksslekten som vokser kun i Japan. Den vokser i hele landet, men særlig langs vest-, sør- og øst-kysten, og i sjønære fjellsider helt opp til Hokkaido.
Treet blir om lag 10 meter høyt og vokser sakte. Kronen er rund, barken langsgående strimlete og grå. Bladene i to rekker blir inntil 4 cm lange, 2-3 mm brede. Modne frukter er brune. Mange forskere mener at den er nært beslektet med både kinesisk druetaks (Cephalotaxus sinensis) og med koreansk druetaks (Cephalotaxus koreana).
Arten er oppkalt etter Jarlen av Harrington. Den kalles også «Cow's-tail pine» eller «Japanese Plum Yew». Varianten Cephalotaxus harringtonia 'Fastigiata', dyrket i Storbritannia siden 18290, blir inntil 6 meter høy.
Slekten grupperes i druetaksfamilien (Pseudotaxaceae), men som i daglig bruk like godt kan henføres til barlindfamilien (Taxaceae) i bred forstand.
Åvella kraftverk
Åvella kraftverk ble satt i drift i desember 1924. Kraftverket er eid av Vokks Kraft AS som eies av VOKKS AS. VOKKS AS er et kommunalt selskap eid av kommunene Etnedal og Nordre Land.
Åvella får sin kraft fra Akksjøen, Svartvannene og Flesavassdraget. Da Åvella stod ferdig var den det kraftverket med tredje størst fallhøyde på Østlandet.
Åvella var det andre kommunale elektrisitetsverket som ble etablert i Randsfjord-vassdraget. Fra før fantes Toverud kraftstasjon i Gran på Hadeland, etablert i 1915.
Med etableringen av et kommunalt elektrisitetsverk i Land var industri og privatpersoner sikret elektrisk kraft. I 1931 hadde selskapet ca. 1600 abonnenter, i alle kommunene i Land. Kraftsalget gikk først og fremst til privatpersoner siden det var begrenset industri i regionen.
Den gamle stasjonen fra 1924 er nedlagt, det ble bygget ny stasjon i 2009. Det er installert ett 4 MW aggregat med peltonturbin. Driften er fjernstyrt fra Dokka.
Åvella kraftverk eies fortsatt av VOKKS.
Birgitte Bøe
Birgitte Bøe (født 21. mai 1965 i Larvik, oppvokst på Nanset, død 8. september 2014) var en norsk bildekunstner. Hun hadde sin utdannelse fra Beaux Art i Lausanne i Sveits, Design Art Center i California i USA og Olav Mosebekk Malerskole i Oslo.
Robert Grosseteste
Robert Grosseteste (født ca. 1175, død 9. oktober 1253), engelsk statsmann, skolastisk filosof, teolog og biskop av Lincoln, ble født inn i en fattig familie i Stradbroke, Suffolk. A.C. Crombie kaller ham den egentlige grunnleggeren av den vitenskapelige tradisjon i middelalderens Oxford, og på noen måter, den moderne engelske intellektuelle tradisjonen.
Prudente José de Morais e Barros
Prudente José de Morais e Barros (født 4. oktober 1841 i Itu, død 3. desember 1902 i Piracicaba) var Brasils tredje president og den første sivile. Han var også den første valgte president i Brasil. Prudente de Morais var guvernør i São Paulo før han ble valgt til president.
Robert Grosseteste
Han vil forbli best kjent for sitt arbeid med og sine originale tanker rundt det vi i dag kaller den vitenskapelige metode.
Forskning og verker
Grosseteste skrev allerede tidlig i sitt virke en rekke verker på latinsk og fransk, før han ble biskop, blant dem Chasteau d'amour, et allegorisk dikt om verdens skapelse og den kristne forløsning, og en rekke dikt og tekster om husstyre og hoffetikette.
I perioden 1224–1231 var han rektor ved University of Oxford, og i 1235 ble han biskop i Lincoln. I dette embedet sto han bak flere reformer innen etikk, moral og kirkelig disiplin.
Han forfattet også en rekke teologiske verker, som en innflytelsesrik Hexaëmeron  studie i 1230-årene. Dessuten skrev han manualer for sjelesørgerisk arbeide og produserte traktater som omhandlet botspraksis, klosterliv, menigheter og biskoppelig hushold.
Fra om lag 1220 til 1235 forfattet han de vitenskapelige verker som han guskes best for, ikke minst på grunn av den vitenskapelige metodebruk. De viktigste er:
Særlig berømt ble hans skrift om regnbuen. Grosseteste foretok forskjellige eksperimenter med linser og forestilte seg at hele regnskyen fungerte som en sfærisk linse der lyset brytes. Han kom fram til at regnbuens farger oppstår ved at solens hvite lys suksessivt forsvakes på grunn av brytningens forskjellige vinkler.
'De Luce tar for seg materiens natur og kosmos. Her, allerede syv hundre år før Big Bang-teoriens tid, beskriver Grosseteste universets tilblivelse som en eksplosjon og krystallisering av materie til stjerner og planeter i en serie konsentrerte sfærer rundt jorden. De Luce representerer det første kjente forsøk på å beskrive himlene og jorden ut fra ett enkelt sett av fysiske lover.
Grosseteste hadde også tanker om at det i all materie finnes små lommer av fortynnet luft som omslutter lys. Ved et kraftig slag mot noe så rokkes det ved disse lommer og det innestengte lyset kommer i en vibrasjon som senere forplantes i den omgivende materien inntil den treffer mot et tett legeme og oppfattes av oss som lyd. Ifølge Grossetestes idéer kan hele verden sies å utgjøre en stor sammenhengende helhet som i sin innerste natur er lys. I det hele tatt spiller lys en sentral rolle i hans naturfilosofi; lyset er bære av den struktur som gjør verden mulig å oppfatte og begripe.
Rune Sørensen
Rune Jørgen Sørensen (født 3. august 1955) er en norsk statsviter. Han har vært professor ved Handelshøyskolen BI fra 1989.
Hertuginnens bok
Hertuginnens bok (The Book of the Duchess) er en drømmevisjon i et fortellende dikt av Geoffrey Chaucer. Verket er ett av Chaucers første og samtidig et av hans mest betydningsfulle dikt, tidligere hadde han skrevet kun et kort dikt, «En ABC», og muligens hans oversettelse Roseromanen. De fleste kilder synes å plassere skrivingen av Hertuginnens bok til tiden mellom 1369 og 1372, skjønt nyere forskning har sett på muligheten for at diktet kan ha blitt til så sent som 1368.
Rune Sørensen
Sørensen er utdannet cand.polit. (1982) og dr. philos (1986) i statsvitenskap fra Universitetet i Oslo. Han var prorektor ved BI i perioden 1993-97, og han var ansatt som stipendiat og førsteamanuensis ved Institutt for statsvitenskap (Universitetet i Oslo) i perioden 1982-1989, og professor II ved Forsvarets Stabsskole (2006–2013).
Hertuginnens bok
Minnedikt for død hertuginne
Overveldende bevis, dog diskutert, slår fast at Chaucer skrev diktet for å minne dødsfallet til Blanche av Lancaster, hustru til prins John av Gaunt. Både Blance som hennes svigermor, dronning Philippa av Hainault, døde i 1369 som følge av pest i England. Chaucer selv opplevde og overlevde fire pestutbrudd. Bevisene er blant annet en håndskrevet notat fra den elisabethanske oldtidsforskeren John Stowe som indikerer at diktet var skrevet på forespørsel fra nettopp John av Gaunt. I tillegg er det gjentatte tilfeller og bruk av ordet «hvitt», noe som er øyensynlig et bevisst spill på navnet «Blanche». Samtidig er der henvisninger til John av Gaunt som «seynt Johan» og det finnes også referanser til stedene Richmond og Lancaster.
Rune Sørensen
Forskningsinteresser
Offentlig politikk belyses ved en kombinasjon av statsvitenskapelige og økonomiske modeller. Forskningsinnsatsen kan grupperes i tre overlappende områder:
Hertuginnens bok
Minnedikt for død hertuginne
Det har også blitt foreslått at diktet kan ha hatt en utvidet betydning. På den ene siden kan det vært en minnetale for hertuginnen og en øvelse i boëthiansk trøst, men kan også ha vært en feiring av kong Henrik IV av Englands hjemkomst, og således burde det heller ha hett «Chaucers drøm». Som visjonsdikt har Chaucer kanskje lest diktet høyt for siste gang ved kongens hoff for å gi sin hyllest til Huset Lancaster.
Rune Sørensen
Forskningsinteresser
Styrings- og effektivitetsproblemer i offentlig sektor omfatter effekter av ulike typer av offentlig regulering, eierskap/tilknytningsformer, og finansiering, samt hvilke politiske og økonomiske drivkrefter som kan forklare reformer i offentlig sektor.
Hertuginnens bok
Chaucers drøm
I korthet forteller diktet historien om poetens drøm, øyensynlig Chaucer selv. Når poeten vandrer i en skog oppdager han en ridder kledd i svart og han spør om ridderens sorg. Gjennom hele diktet blir deler av ridderens fortelling mer og mer avslørt, inntil grunnen til sorgen er åpenbar og uttalt og ridder reiser sin veg. Diktets grunntone er om ektemannens bitre sorg og desperasjon over tapet av sin ungdoms kjærlighet. Det er en elegi (klagesang) for det som er mistet.
Rune Sørensen
Forskningsinteresser
Også forskningen innenfor helsepolitikk og -økonomi omfatter virkninger av offentlig politikk på effektivitet og likhet. Hovedinteressen har vært allmennlegetjenesten, spesielt effekter av konkurranse, finansiering og ulike kontraktsformer på tjenesteproduksjonen innenfor sektoren.
Hertuginnens bok
Chaucers drøm
I begynnelsen av diktet ligger den søvnløse poeten i sengen og leser en bok, en samling av gamle historier, og diktet gjenforteller en historie fra gresk mytologi om Keyx som var gift med Alkyone. Historien forteller hvordan Keyx mistet livet på sjøen og hvordan Alkyone sørget etter hans fravær. Usikker på hans skjebne ber hun til gudinnen Juno om å sende henne en drømmevisjon. Juno sender en budbringer til guden Morfevs for å frakte kroppen til Keyx til Alkyone. Budbringeren finner Morfevs som finner den druknede Keyx. Tre timer før solnedgang får Alkyone se sin avdøde ektemann og Keyx gir instruksjoner til Alkyone om gravlegge ham og avslutte sørgingen. Når Alkyone åpner øynene igjen er Keyx forsvunnet.
Rune Sørensen
Forskningsinteresser
Kommuner og fylkeskommuner er både et laboratorium for empiriske analyser av allmenne politisk-økonomiske fenomener, og et interessefelt i seg selv. Forskningen er konsentrert om effekter av statlig styring og lokaldemokrati på kommunale oppgaveprioriteringer, tjenesteorganisering samt hensyn til effektivitet og likhet i tjenestetilbud.
Margaret MacMillan
Margaret Olwen MacMillan (født 1943) er en kanadisk historiker og professor ved University of Oxford. MacMillans akademiske hovedfelt er første verdenskrig og internasjonale relasjoner.
Hertuginnens bok
Chaucers drøm
Poeten avslutter sin gjenfortelling om myten Keyx og Alkyone og reflekterer at han ønsket at han hadde en slik gud som Juno eller Morfevs slik at han kunne sove slik Alkyone hadde gjort og beskriver den kostbare sengen som han vil gi til Morfevs om han avslørte gudens oppholdssted. Tapt i sin bok og sine tanker faller poeten i søvn med boken i hendene. Han slår fast at hans drøm er så full av fantastiske hendelser at ingen mann vil kunne fortolke dem tilfredsstillende. Han begynner deretter å avsløre sin drøm.
Møte med sørgende ridder
Poeten drømmer at han våkner i et rom hvor vinduene er glassmalerier som forteller historien om Troja og veggmaleriene forteller om Roseromanen. Han hører en jakt, forlater rommet og undersøker hvem som jakter. Jakten viser seg å tilhøre Augustus. Hundene blir sluppet løs og jakten begynner, etterlater poeten og en liten hund bak seg. Poeten følger etter den lille hunden inn i skogen. Han kommer til en lysning hvor det sitter ridder kledd i sort og komponerer en sang for sine døde venninne. Poeten spør ridderen om grunnen til hans sorg. Ridder svarer at han har spilt et sjakkspill med Fortuna (skjebnegudinnen) og tapt sin dronning og var nå satt i sjakkmatt. Poeten forstår ridderens bokstavelig og ber den sorte ridderen om ikke å bli opprørt over et slag sjakk.
Madison County (Indiana)
Madison County er et fylke i den amerikanske delstaten Indiana.
Mitchell Hanson
Mitchell Hanson (født 2. september 1988 i Derby, Derbyshire, England) er en engelsk fotballspiller som har spilt for en engelsk klubb. Han er forsvarsspiller og spiller nå for Derby County i Premier League.
Biografi
Mitchell Hanson, som gikk på Derby County sitt fotballakademi, ble den 1. april 2006 hentet opp til førstelaget til Derby County i forbindelse med en ligakamp mot Reading. I denne kampen var han ubenyttet reserve, og grunnen til at han ble tatt ut i troppen var at Derby hadde tynn spillerstall og en del skader. Hanson skrev under på sin første profesjonelle fotballkontrakt, en 2-årskontrakt med Derby County, sommeren 2007.
Ceratophyllus adustus
Ceratophyllus adustus er en art som hører til ordenen lopper (Siphonaptera). Som andre lopper er de parasitter som lever i bolene eller reirene til varmblodige dyr. Lopper regnes til de vingede insektene til tross for at alle artene er helt vingeløse.
Utseende
Familien Ceratophyllidae som arten tilhører, er gjerne brunrøde eller mørkbrune lopper med avlang kroppsform, flattrykt fra sidene. De er gjerne middelsstore lopper.
Liv og utvikling
Familien Ceratophyllidae suger blod fra gnagere og fugler. Man antar at familien opprinnelig gikk på gnagere (ekorn og beslektede grupper), men hoppet over på fugler på et senere tidspunkt. Som vanlig hos lopper lever larvene av avfall, hudrester og de voksne loppenes avføring, mens de voksne insektene er blodsugere.
Utbredelse
Arten er funnet i USA.
Dominica under Panamerikanske leker 2011
Dominica under Panamerikanske leker 2011. Dominica deltok i de 16. Panamerikanske leker som ble arrangert i Guadalajara i perioden 14. og 30. oktober 2011. De kom på delt tjuesjuendeplass med en bronsemedalje.
Elena Allen
Elena Allen (født 12. juli 1972) er en britisk skytter som konkurrerer i hagleskyting. Hun representerte landet sitt under Sommer-OL 2012 i London, der hun ble nummer 14 i skeet.
Know-how
Know-how eller knowhow er en frase som brukes om bedriftskunnskap. Det har å gjøre med at alle bedrifter opparbeider kunnskap om sine driftsmessige rammebetingelser og derfor sitter med kunnskap som ikke uten videre er tilgjengelig på andre måter. Mange bedrifter er mye basert på spesielle produkter og markeder som de kjenner til og kan også være avhengig av et næringsmiljø.
Rødkleiva
Rødkleiva er en li i Nordmarka i Oslo, og er også navnet på en nedlagt slalåmbakke som lå samme sted. Lia strekker seg fra Voksenlia og bort til Tryvann Vinterpark.
Idrettslaget TRY har klubbhytta TRY-hytta liggende midtveis i den gamle slalåmbakken. Bondeungdomslaget i Oslo eier Røkleivhytta, som ligger på nordsiden av Rødkleivbekken.
Rødkleivbakken
Slalåmbakken lå ovenfor Strømsdammen, vest for Tryvannshøgda, og ble åpnet i 1947. Under OL i Oslo i 1952 var bakken slalåmarena. Bakken var svært bratt for vanlige skiutøvere og i 1970 så man seg nødt til å stenge de bratteste partiene nederst i bakken («henget»). Sammen med at utbyggingen av Wyllerløypa og senere Tryvann Vinterpark gjorde bakken noe overflødig, førte dette til at hele bakken ble nedlagt i 1988.
I 2004 og 2005 gikk Norges Skiforbund inn for å bygge et nytt hoppanlegg i bakken. Planene gikk ut på å bygge en middels stor hoppbakke som etter hvert skulle bygges ut til en stor skiflygingsbakke. På grunn av motstand fra nærmiljøet og hensynet til markagrensen sa politikerne imidlertid nei til å støtte et slikt prosjekt.
Betydningen av navnet
Navnet Rødkleiva har trolig ikke sammenheng med adjektivet rødt, men forklares med gammelnorsk *roð, som har sammenheng med verbet ryðja (å rydde). En sekundær forklaring er roði (rødt lys, rødt skinn eller å rødne/rødme). I det siste tilfellet kunne det sikte til at morgensola, sett fra Sørkedalen, rødfarger Rødkleiva.
Kamrup (distrikt)
Kamrup (assamesisk: কামৰূপ গ্ৰাম্যাঞ্চল জিলা ) er et distrikt i den indiske delstaten Assam. Distriktets hovedstad er Guwahati.
Terje Nicolaisen
Terje Nicolaisen (født 1964 i Drammen), norsk billedkunstner som arbeider innen et bredt spekter av kunstuttrykk, det være seg tegning, maleri, tekst, artists´books, musikk og installasjon. Nicolaisen arbeider med en tydelig konseptuell tilnærming til det kunstneriske materialet, hvor forslag til ulike prosjekter nedtegnes, dokumenteres og formidles i selvlagde bøker. Disse forslagene presenteres gjennom tegninger og kan forstås som skisser til ulike prosjekter og skulpturer som har til hensikt å forbedre verden. Tegning blir for Nicolaisen definert som et vidt begrep. Arbeidene hans er ofte upretensiøse og utforskende i formen.
Nicolaisen er utdannet fra Kunsthøyskolen i Bergen (1996-1997), Kunstakademiet i Trondheim (1993-1996) og Strykejernet kunstskole (1988-1990).
Serien Visapaintings (2001-) kom til etter at Nicolaisen oppsøkte direktøren ved Radisson Blu Plaza Hotel med forslag om å male et bilde til hvert av de 872 rommene i hotellet. For å realisere prosjektet måtte han finne en måte å male på som var rasjonell. Han valgte å påføre flere ulike farger på kortsiden av et meterlangt papir, for dernest hurtig trekke fargene over med en nal til den motsatte siden av arket. Resultatet er parallelle striper i klare og kontrasterende farger. Tittelen på serien mimet bruken av datidens manuelle bankkortterminaler.
Sammen med kunstnerne Paul Dring (1966-), Ulf Carlsson (1966-), Martin Skauen (1975-) og Bjørn Bjarre (1966-), er Terje Nicolaisen en del av kunstnergruppen Tegneklubben. Tegneklubben ble dannet i 2004 og møtes sporadisk for å tegne. De jobber i A4-format, og medlemmene signerer aldri sitt bidrag individuelt. Den hender også at de fullfører hverandres tegninger. Arbeidene deres står frem som skisseaktige og spontane, med en humoristisk vri.
Nicolaisen gav i 2019 ut boken No More Jokes. Her presenterte han en stor samling tegninger og malerier, som spenner over et tidsrom på mer enn 20 år. Boken inneholder en analyse av kunstnerens portrettarbeider av kunstkritiker Kjetil Røed, og en biografisk tekst om Nicolaisens kunstnerskap av kunsthistoriker Tina Rigby Hanssen. Boken er redigert av kritiker, kurator og redaktør Johanne Nordby Wernø, og designet av Ulf Carlsson. Boken er utgitt på Kerber Verlag i Berlin. I utstillingen Ubetydelige sammensvergelser (2020) i Bærum Kunsthall presenterte Nicolaisen en serie tegninger, malerier og tekster som tar utgangspunkt i et personlig møte med den spanske maleren Francisco José de Goya y Lucientes sitt arbeid Perro Semihundido (1820-23) på Prado Museet i Madrid i 2016. Under museumsbesøket opplever Nicolaisen å se en tydelig avmerket figur i bakgrunnen av bildet. Han insisterer på at dette må være en nyoppdagelse og skriver deretter et brev til avdelingen for konservering av gamle bilder ved Prado museet. Han mottar først en høflig, men lunken tilbakemelding på sin henvendelse. Deretter insisterer han på at brevet må sendes videre til museets sjefskonservator Manuela Mena, som har spesielt ansvar for arbeidene til Goya. Nicolaisen legger ned en stor innsats ved å sende flere brev til museet, og får etterhvert detaljerte svar. Til slutt sender Nicolaisen håndskrevne brev til museet hvor han forklarer at de foregående brevene sendt på e-post inngår i et kunstprosjekt og en kommende utstilling. Nicolaisens omdreiningspunkt er et spill med fakta og fiksjon hvor han bestemmer reglene. Han kombinerer tekst, tegning og korrespondanse i en form som tar utgangspunkt i den erfarte virkeligheten og ulike bearbeidelser av fakta. Resultatet er både underholdene og humoristisk, og kan ses i sammenheng med den utstrakte bruk av underfundig humor og leken polemikk som har preget Nicolaisens kunstnerskap i over 20 år.
Utstillinger og representasjon (i utvalg)
Nicolaisen har holdt en rekke separatutstillinger blant annet ved galleri Van Etten, Bomuldsfabriken Kunsthall i Arendal, LYNX, Kunsthall Oslo, Kunstnerforbundet, Henie Onstad Kunstsenter, Tromsø Kunstforening, Galleri Riis, Bergen Kunsthall No.5 og Tegnerforbundet. Han har deltatt på en rekke gruppeutstillinger blant annet ved Kristiansand kunsthall, Prosjektrom Normanns i Stavanger, Sørlandets Kunstmuseum, Trondheim Kunstmuseum, Plum Trim, Nasjonalmuseet for kunst og Kunstnerforbundet. Han har flere ganger deltatt på Tegnebiennalen (2016, 2010, 2006) og Skulpturbiennalen (2006, 2003, 2001). Nicolaisens arbeider er blant annet innkjøpt av Nasjonalmuseet for kunst, KODE kunstmuseum i Bergen, Munchmuseet, Nordea kunstsamling og Drammens museum.
Eksterne lenker
Terje Nicolaisens hjemmeside
Tegneklubben
Nedlastbart arkiv: Agency Of Unrealized Projects
Grete Helle Rasmussen
Grete Helle Rasmussen (født 21. mai 1961 i Oslo) er en norsk pianist og musikkpedagog. Rasmussen er en mye brukt utøver, dirigent og foredragsholder. Hennes utøvende virksomhet spenner fra akkompagnatørjobber med kjente utøvere til solistoppdrag med orkester og korps. Hun hadde sin debutkonsert på klaver i Universitetets Aula i 1991, i samspill med Stephan Barrat-Due. Hun har hatt solistoppdrag med bl.a. Kristiansand Symfoniorkester og Forsvarets Stabsmusikkorps Østlandet. I årene 1996–2004 jobbet hun sammen med Øivind ”Elg” Elgenes og komponisten Helge Sunde med prosjektet ”Remembrance” som resulterte i CD-en «Remembrance». Hun har samarbeidet med blant andre Per Vollestad og Svein Olav Blindheim på Oslo Nye Teater (2012), med saksofonisten Trygve Seim i prosjektet «Bortenfor Bach» (2010) og med pianisten Liv Glaser på Festspillene i Nord-Norge (2008). Hun har turnert i flere omganger med Rikskonsertene og Riksteateret, og i tillegg vært produsent for en rekke konserter og forestillinger.
Rasmussen har bidratt til å utvikle flere nye undervisningstilbud både i amatørmusikkfeltet og i høyere utdanning. Hun er kjent for å være kreativ og utradisjonell i sine pedagogiske prosjekter og er spesielt opptatt av å utdanne dyktige instrumentalpedagoger. Hun var ansvarlig for etableringen av Vietnams første instrumentallærerutdanning ved Vietnam National Academy of Music, Hanoi, Vietnam, i forbindelse med prosjektet «Transposisjon», (et samarbeid mellom Barratt Due musikkinstitutt, Ultima, BIT20 Ensemble, MIC–Musikkinformasjonssenteret og Norsk komponistforening m.fl.). Siden 2013 har hun vært fagkonsulent for Oslo Cameratas prosjekt «Aprendiz» i Brasil som handler om å etablere og utvikle musikkskoler i favelaen i byen Niterói. I sitt virke som pedagog produserer hun også konserter der barn og unge får samarbeide med profesjonelle utøvere, og hun er en drivkraft i arbeidet med å utvikle spennende konsertarenaer for unge, skapende musikere. Fra 2009 har hun jobbet med utvikling av «Plattform12.com», en kunnskapsbase som gjør det mulig å bevare og dele kunnskap om instrumental- og vokalundervisning på nett.
Rasmussen har sin utdanning fra Østlandets musikkonservatorium (hos prof Stanislav Knor) og Universitetet i Oslo, hvor hun tok hovedfag i musikkvitenskap i 1991 med avhandlingen «Rikskonsertene og førskolebarn». Hun har jobbet som lærer i musikkpedagogikk ved Høgskolen i Tromsø (nå UiT – Norges arktiske universitetet) og ved Norges musikkhøgskole. Fra 1984–2000 jobbet hun som akkompagnatør ved Barratt Due musikkinstitutt, hvor hun deretter har vært ansatt som førsteamanuensis i instrumentaldidaktikk siden 1992. Hun er seksjonsleder for instrumentalpedagogstudiet ved samme institusjon. Rasmussen er også lærer i pianometodikk ved Karlstads Universitet avdeling Musikhögskolan Ingesund.
Priser og stipender
2004 Bærum kommunes kulturpris
2001 Bærum kommunes kulturstipend
Marion County (Indiana)
Marion County er et fylke i den amerikanske delstaten Indiana.
IBM ESA/390
IBM ESA/390 (Enterprise Systems Architecture/390) var en serie modeller av 32-biter CISC stormaskiner som ble introdusert av IBM i september 1990. Serien erstattet IBM System/370 og var for det meste bakoverkompatibel med denne.
Den siste modellen ble lansert i 1999. I oktober 2000 ble IBM ESA/390 erstattet av 64-biter CISC-arkitekturen z/Architecture.
Initiative Frieden und Menschenrechte
Initiative Frieden und Menschenrechte (IFM) (norsk: initiativ for fred og menneskerettigheter) var en borgerrettsbevegelse i DDR, som spilte en vesentlig rolle i den demokratiske revolusjonen i kommunistdiktaturet. Den ble grunnlagt 24. januar 1986 og hørte dermed til de eldste borgerrettsorganisasjonene i DDR. Organisasjonen har senere gått opp i partiet Bündnis 90/Die Grünen.
Tidlig historie
Kimen til dannelsen av IFM var et menneskerettsseminar som ble arrangert i Øst-Berlin i 1985. Til grunnleggerne hørte Bärbel Bohley, Werner Fischer, Ralf Hirsch, Gerd Poppe, Ulrike Poppe og Wolfgang Templin. Initiativet hadde bare en løs organisasjonsstruktur, og bestod i den tidlige fasen av rundt 25 medlemmer. IFM var også virksom i den kirkelige offentligheten, men forstod seg som uavhengig av kirken, og inntok dermed en særstilling i menneskeretts- og demokratibevegelsen i DDR. Organisasjonens viktigste mål var å fremme respekten for menneskerettighetene og sikre freden. Den gikk inn for nedrustning og avmilitarisering av det tungt bevæpnede DDR. Videre søkte organisasjonen å fremme liberale verdier, gikk mot voldsanvendelse og utestengelse av minoriteter og utlendinger. Disse synspunktene gav IFM uttrykk for bl.a. i det illegale tidsskriftet grenzfall.
I januar 1988 ble flere medlemmer av organisasjonen arrestert og utvist fra DDR. Også andre tiltak fra Stasis side vanskeliggjorde organisasjonens virke.
Den demokratiske revolusjonen i DDR
Organisasjonen ble først fullt aktiv igjen etter at omveltningene i DDR startet i 1989. Medlemstallet var likevel beskjedent i sammenligning med andre opposisjonsgrupper og partier. IFM deltok med to medlemmer i rundebordssamtalene, og i februar 1990 ble IFMs Gerd Poppe minister uten portefølje i Hans Modrows regjering.
Ved det første frie folkekammervalget den 18. mars 1990 inngikk IFM et valgforbund med Neues Forum og Demokratie Jetzt, under navnet Bündnis 90. Valgforbundet Bündnis 90 fikk 2,9 % av stemmene i valget, og 12 mandater i Folkekammeret. Bündnis 90s folkekammermedlemmer inngikk et samarbeid med De grønne, og dannet en felles fraksjon. IFMs medlemmer i Folkekammeret var Marianne Birthler og Gerd Poppe. Bündnis 90 stemte mot Tysklands gjenforening.
Ved det første fellestyske valget til Forbundsdagen 2. desember 1990 samarbeidet IFM, Neues Forum, Demokratie Jetzt, Unabhängiger Frauenverband og partiet De grønne om listen Bündnis 90/Grüne – BürgerInnenbewegung (B90/Gr). I det tidligere DDR fikk dette listesamarbeidet åtte mandater. Gerd Poppe var den eneste fra IFM.
Senere utvikling
I september 1991 gikk Initiative Frieden und Menschenrechte opp i Bündnis 90, som tidligere hadde vært et listesamarbeid, men nå ble en organisasjon. I mai 1993 fusjonerte Bündnis 90 med partiet De grønne, og ble til Bündnis 90/Die Grünen.
Çiğdem Özyaman
Çiğdem Özyaman (født 7. oktober 1985) er en tyrkisk skytter som konkurrerer i hagleskyting. Hun representerte landet sitt under Sommer-OL 2012 i London, der hun ble nummer 13 i skeet.
Bar-le-Duc
Bar-le-Duc er en kommune i departementet Meuse i regionen Grand Est øst i Frankrike. Den er préfecture (administrasjonssted) i departementet Meuse, og ligger ved elva Ornain.
Historie
Bar-le-Duc var en gang sete for grevskapet, og senere hertugdømmet Bar. Selv om byen sannsynligvis ble grunnlagt i antikken, ble den ikke viktig før på 900-tallet da grevene bosatte seg der. Senere kom den inn under hertugene av Lorraine.
Voie Sacrée som brakte forsyninger til de franske styrkene ved fronten under første verdenskrig, særlig under slaget ved Verdun, går gjennom byen.
Geografi
Den nedre, mer moderne og travlere delen av byen strekker seg langs en smal dal omsluttet av skogkledde åser eller åser med vinranker. Elva Ornain renner gjennom denne dalen, og blir krysset av flere bruer. Byen er avgrenset i nordøst av Marne-Rhinenkanalen og i sørvest av en liten gren av Ornanin kalt Canal des Usines.
Befolkningsutvikling
Antall innbyggere i kommunen Bar-le-Duc
3. divisjon fotball for menn 1968
3. divisjon fotball for menn 1968 var det tredje øverste nivået i norsk fotball. 56 lag var fordelt geografisk på syv avdelinger med åtte lag i hver. I tillegg spilte seks lag fra Nordland, Hålogaland og Troms i Distrikt IX-X og seks lag fra Finnmark i Distrikt XI.
Opp- og nedrykk
Avdelingsvinnerne fra Østlandet rykket direkte opp til 2. divisjon 1969. Avdelingsvinnerne fra øvrige Sør-Norge spilte kvalifisering om ytterliggere to opprykksplasser. Avdelingsvinnerne fra Nord-Norge kunne ikke rykke opp, men spilte en egen finale for å kåre landsdelens beste lag. Fra ett til fire lag rykket ned fra hver avdeling.
Gruppen Sørland/Vestland skulle fra neste sesong skifte navn til Vestland. Lagene fra avdeling A (unntatt ) ble flyttet til Østland/Søndre, mens avdeling B og C (sammen med Flekkefjord) ble fra neste sesong kalt Vestland A og B. De to Østlandsavdelingene ble samtidig utvidet fra åtte lag i 1968 til ti lag i 1969.
Følgende lag rykket opp:
Nord-norsk finale
–  1-3
Burkhardtsdorf
Burkhardtsdorf er en kommune i den nordlige delen av Erzgebirgskreis i Direktionsbezirk Chemnitz i den sørlige delen av Fristaten Sachsen. Kommunen har siden 21. mars 2008 vært en del av forvaltningsfellesskapet Auerbach-Burkhardtsdorf-Gornsdorf. Kommunen hadde 6 424 innbyggere den 31. desember 2010.
Kommunen består av de fire stedene Burkhardtsdorf, Eibenberg med Neu-Eibenberg, Kemtau og Meinersdorf. Kemtau og Meinersdorf var tidligere selvstendige kommuner som ble innlemmet den 1. januar 1999.
Galinha à Africana
Galinha à Africana («afrikansk kylling»), ofte kjent som frango assado, er en rett fra det portugisiske kjøkken. Det er en barbeque-kylling penslet inn med skarp piri piri-saus.
Galinha à Africana er også en viktig rett i tidligere portugisiske kolonier som for eksempel Macao.
Dag Andersen
Dag Andersen (født 14. april 1947 i Kristiansand) er en norsk forfatter, rådgiver og frittstående tenker. Forfatter av bøkene ''Det 5. Trinn, Veien til et nytt samfunn, Emosjonell Kompetanse, innsikter og ferdigheter og Virkeligheten er større, et holistisk paradigme.'' Han har tidligere vært daglig leder av Institutt for byutvikling, INBY, kulturhuset Gamle Logen og Lithuania Norway Corporation, den landsomfattende idedugnaden 100-årsmålene og kompetansesenteret Norsk Dialog.
Dag Andersen er cand. polit. med hovedfag statsvitenskap fra Universitetet i Oslo.
Hans hovedverk, boken Det 5. trinn, er en bredt anlagt analyse av vår sivilisasjons utvikling frem til i dag og en visjon for en fremtid på et høyere utviklingstrinn. Boken fikk en god mottagelse og er senere utgitt på engelsk. Blant anmelderne var professor i moderne historie ved Universitetet i Oslo, John Peter Collett, som hevdet: «at det i Norge sjelden er gjennomført et så bredt anlagt intellektuelt resonnement som er lagt frem på en så levende og medrivende måte» (Flux nr 3, 2003)
Boken Virkeligheten er større, et holistisk paradigme utkom i 2020 på Elvehøy forlag. Boken skisserer konturene av det som synes å bli det neste paradigmet. Dette ville gi: En mulig felles plattform for naturvitenskap, humaniora og samfunnsvitenskap. En teori som kan bidra til å løse vår tids krise og en modell som kan forklare både det naturlige og det såkalt overnaturlige.
Andersen har en bred yrkesbakgrunn, han startet som journalist, fylkesplanlegger og politisk sekretær (H). På 1980-tallet tok han initiativet til og ledet Institutt for byutvikling, INBY. Han var rådgiver for økonomiministeren og for president Landsbergis under Litauens løsrivelse fra Sovjetunionen. Gjennom Lithuania-Norway Corporation formidlet han kontakt mellom norsk og baltisk næringsliv. I varierende roller som prosjektleder, styreformann og daglig leder har han gjennom en årrekke arbeidet med å gjenreise, restaurere og revitalisere kulturhuset Gamle Logen. Han tok initiativet til og ledet den landsomfattende idedugnaden 100-årsmålene og senere kompetansesenteret Norsk Dialog, hvor sekretariatet i dag er lagt til Universitetet i Bodø.
Han har tidligere utgitt antologien Et hus i Europa og har bidratt til flere antologier.
PAS Giannina FC
PAS Giannina, gresk: ΠΑΣ Γιάννινα (stiftet 8. juli 1966) er en gresk idrettsklubb fra Ioannina.
Asle Raaen
Asle Peter Raaen (født 5. april 1934 i Drammen, død 7. mai 2007 i Hønefoss) var en norsk maler og grafiker. Han debuterte på Høstutstillingen i 1966, men hadde da allerede hatt separatutstillinger både i Drammen (1964) og i Unge Kunstneres Samfund (1965).
Asle Raaen startet sin kunstnerutdannelse ved Bjarne Engebrets malerskole i Oslo. Deretter studerte han ved Statens kunstakademi i fire år fra 1954, med maleren Per Krohg som hovedlærer. Etter studiene ved akademiet, hospiterte Raaen på grafikkstudiet ved Statens håndverks- og kunstindustriskole under Chrix Dahl. Han hadde studieopphold i Paris og gjorde studiereiser bl.a. til Hellas og Italia.
I tillegg til sitt virke som kunstner, arbeidet han som tegnelærer ved flere ulike skoler, bl.a. Nansenskolen, og midt på 60-tallet tok han pedagogisk utdannelse ved Statens lærerhøgskole i forming, Oslo. Samtidig arbeidet han på Atelier Nord i Oslo
I utgangspunktet arbeidet Asle Raaen innenfor en figurativ tradisjon, men på 1960-tallet ble billedspråket mer nonfigurativt. Mot slutten av karrieren arbeidet han igjen mer figurativt.
Raaen var en av grunnleggerne av den radikale kunstnergruppen GRAS i 1969/-70. Her arbeidet han mest med grafikk, men han deltok også med politiske installasjoner i enkelte av gruppens omdiskuterte utstillinger, blant annet i samarbeid med Bjørn Krogstad. Han deltok også i andre politiske markeringer, som å trykke «Nei til EEC»-gensere, som var med på flere GRAS-utstillinger. Overskuddet av salget gikk til Arbeiderkomiteen mot EEC og dyrtid
I 1976 ble Buskerud Bildende Kunstnere stiftet, på initiativ fra Raaen.
VM i fotball for kvinner 2015 – Gruppe D
Gruppe C i verdensmesterskapet i fotball for kvinner 2015 besto av fire lag: USA, Australia, Sverige og Nigeria. Kampene ble spilt mandag 8. juni, fredag 12. juni og tirsdag 16. juni. USA og Australia gikk direkte videre til åttendedelsfinalene, mens Sverige gikk videre som en av de fire beste treerne.
The Sea Urchin
The Sea Urchin er en amerikansk stumfilm fra 1913, regissert av Edwin August.
Handling
Barnacle Bill, en pukkelrygget fisker, redder et barn fra å drukne på havet.
Martin County (Indiana)
Martin County er et fylke i den amerikanske delstaten Indiana. I 2010 var befolkningen på 10334. Fylkessete er Shoals.
VM i Ironman 70.3 2015
VM i Ironman 70.3 2015 (verdensmesterskapet i Ironman 70.3) ble arrangert i Zell am See i Østerrike i 2015.
Ironman 70.3 er en halv Ironman, altså 1.9 km svømming, 90 km sykling og 21.1 km løping.
Gripsholms län
Gripsholms län er et historisk svensk län og var ett av tre len i landskapet Södermanland. År 1683 ble de sammenført for å danne Södermanlands län. Residensen var Gripsholms slott ved Mariefred.
De øvrige to lenene som var med i sammenslutningen var Nyköpings län og Eskilstunahus län.
Jacob Aars
Jacob Aars (født 6. mai 1736 i Hørdum, Thisted amt, død 23. oktober 1807 i Christiania) var stamfar til den norske familien Aars. Han var sorenskriver i Aker.
Fastland
Fastland er betegnelsen på alt land som er et stort og sammenhengende landområde, og ikke er øyer, holmer eller skjær. I Norge gjelder dette den delen av landet som tilhører Den skandinaviske halvøy.
Jacob Aars
Jacob Aars er den første kjente eier av manuskriptet til Holbergs Heltehistorier, som er det eneste bevarte håndskrevne manuskript fra Holbergs store produksjon.
Fastland
Begrepet «fastland» benyttes tidvis også i overført tyding om større øyer sammenlignet med mindre øyer. For eksempel kan en innbygger på ei liteb øy si at han skal til «fastlandet» når han skal til den langt større naboøya. Eksempelvis har den største øya både på Orknøyene og Shetland hetende henholdsvis Mainland for førstnevnte og Mainland for sistnevnte.
Jacob Aars
Ifølge Henrik Wergeland Samlede skrifter, bind 4, Avhandlinger, opplysningsskrifter 1841–1843 side 83 var det Jacob Aars som sammen med Herman Colbjørnsen og Enevold Falsen oppnevnte kommisjonen som skulle undersøke bakgrunnen for Kristian Lofthus sine besøk til kongen i København for å klage på situasjonen i Norge. Jacob Aars var far til presten og Stortingsmannen Jens Aars.
Fylkesvei 927 (andre betydninger)
I Norge finnes fylkesvei 927 i de følgende fylkene:
ISO 3166-1 alfa-2
ISO 3166-1 alfa-2-koder er tobokstavers landskoder definert i ISO 3166-1, en del av ISO 3166-standarden utgitt av International Organization for Standardization (ISO) for å representere land, avhengige områder og spesielle geografiske områder. De er de mest brukte landskodene utgitt av ISO (de andre er alfa-3- og numeriske koder), og brukes mest prominent som toppnivådomener på Internett (med noen få unntak). Kodene har vært inkludert i ISO 3166-standarden siden den først ble utgitt i 1974.
Bruksområder
ISO 3166-1 alfa-2-kodene brukes i forskjellige miljøer og er også del av andre standarder. I noen tilfeller er ikke implementeringa perfekt.
Perfekte implementeringer
ISO 3166-1 alfa-2-kodene brukes i følgende standarder:
Ikke-perfekte implementeringer
Siden 1985 har ISO 3166-1 alfa-2-kodene blitt brukt i Domain Name System som nasjonale toppnivådomener. Internet Assigned Numbers Authority deler ut toppnivådomener ifølge alfa-2-kodene, med noen unntak. Et eksempel er Storbritannia, som har alfa-2-koden GB, men bruker .uk i stedet for .gb som toppnivådomene; UK er særskilt reservert i ISO 3166-1 på forespørsel fra Storbritannia.
Hans W. Hygen
Hans Wølner Hygen (født 16. desember 1944 i Oslo) er en norsk politijurist. Han kom til Larvik som politifullmektig i 1971. Hygen har vært nestkommanderende på politistasjonen og undervist ved offisersskolen i Stavern. Han har også vært politimester i Vardø i to år. I 1997 var Hygen i Kroatia for Flyktningerådet. I 2003 meldte han seg til Justisdepartementets beredskapsteam «Styrkebrønnen», som skal gi råd og bistå med krisehåndtering og rettstatsutvikling i land som har hatt krig eller interne konflikter. Han er per 5. april 2008 juridisk sjefsrådgiver ved European Union Police Mission (EUPM) i Bosnia-Hercegovina.
ISO 3166-1 alfa-2
Ikke-perfekte implementeringer
Den internasjonale opphavsrettsorganisasjonens (WIPO) kodestandard ST.3 er basert på ISO 3166-1 alfa-2-koder, men inkluderer flere ekstra koder for internasjonale opphavsrettsorganisasjoner, som er reserverte og ikke brukt på nåværende tidspunkt i ISO 3166-1.
Europakommisjonen bruker ISO 3166-1 alfa-2-koder med to unntak: EL (ikke GR) brukes for Hellas, og UK (ikke GB) brukes for Storbritannia.
Hans W. Hygen
Hygen har sin base i Byskogen. Han er gift og har to døtre. Hygen er oppvokst i Oslo.
ISO 3166-1 alfa-2
Ikke-perfekte implementeringer
FN bruker en kombinasjon av ISO 3166-1 alfa-2- og alfa-3-koder, i tillegg til koder som er eldre enn ISO 3166, for internasjonale kjøretøyregestreringskoder, som er koder som brukes for å identifisere hvilket land som har utstedt et bilskilt; noen av disse kodene er reservert på ubestemt tid i ISO 3166-1.
IETF-språkkoder er også delvis avleda fra ISO 3166-1 alfa-2-koder.
Oversiktstabell
Dette er en fargekoda tabell over alle ISO 3166-1 alfa-2-koder.
Klikk på sella for å se definisjonen for hver kode.
Offisielle koder
Følgende er ei fullstendig liste over de nåværende offisielt tildelte ISO 3166-1 alfa-2-kodene, med følgende kolonner:
Private koder
Private eller brukerangitte koder kan brukes fritt om man trenger å angi flere land, territorier eller andre geografiske enheter i ens bruk av ISO 3166-1, og ISO 3166/MA vil aldri bruke disse kodene ved oppdatering av standarden. Følgende alfa-2-koder kan brukes privat: AA, QM til QZ, XA til XZ, og ZZ. For eksempel: